CELEX: C2006/310/12
Language: et
Date: 2006-12-16 00:00:00
Title: Kohtuasi C-412/06: Eelotsusetaotlus, mille esitas Oberlandesgericht Stuttgart (Saksamaa) 10. oktoobril 2006  — Annelore Hamilton versus Volksbank Filder eG

16.12.2006   
            
            
               ET
            
            
               Euroopa Liidu Teataja
            
            
               C 310/7
            
         Eelotsusetaotlus, mille esitas Oberlandesgericht Stuttgart (Saksamaa) 10. oktoobril 2006 — Annelore Hamilton versus Volksbank Filder eG
   (Kohtuasi C-412/06)
   (2006/C 310/12)
   Kohtumenetluse keel: saksa
   Eelotsusetaotluse esitanud kohus
   Oberlandesgericht Stuttgart
   Põhikohtuasja pooled
   
      Hageja: Annelore Hamilton
   
      Kostja: Volksbank Filder eG
   Eelotsuse küsimused
   
               1.
            
            
               Kas nõukogu 20. detsembri 1985. aasta direktiivi 85/577/EMÜ tarbija kaitsmise kohta väljaspool äriruume sõlmitud lepingute korral (1) artikli 4 esimest lõiku ja artikli 5 lõiget 1 võib tõlgendada nii, et siseriiklik seadusandja võib, hoolimata tarbija puudulikust teavitamisest, piirata ajaliselt direktiivi artiklis 5 ettenähtud taganemisõigust nii, et taganemisõigus lõppeb lepingus ühe kuu möödumisel pärast seda, kui mõlemad pooled on oma lepingulised kohustused täies ulatuses täitnud?
               Juhul kui Euroopa Kohtu vastus esimesele eelotsuse küsimusele on eitav:
            
         
               2.
            
            
               Kas direktiivi 85/577/EMÜ tuleb tõlgendada nii, et tarbijalt ei või võtta taganemisõigust — eelkõige pärast lepingu täitmist –, kui teda ei ole direktiivi artikli 4 esimese lõigu kohaselt teavitatud?
            
         
      (1)  EÜT L 372, lk 31; ELT eriväljaanne 15/01, lk 262.